Κρίση στη Γροιλανδία

Η δεύτερη κυβέρνηση Τραμπ έχει επιδιώξει μια εκστρατεία για την προσάρτηση της Γροιλανδίας, η οποία αποτελεί μέρος του Βασιλείου της Δανίας (το οποίο είναι και αυτό μέρος της Ευρωπαϊκής Ένωσης), πυροδοτώντας μια αντιπαράθεση μεταξύ των Ηνωμένων Πολιτειών και της Δανίας (με την υποστήριξη της Ευρωπαϊκής Ένωσης και αρκετών άλλων μελών του ΝΑΤΟ). Ο Τραμπ είχε επιχειρήσει προηγουμένως να αγοράσει τη Γροιλανδία κατά τη διάρκεια της πρώτης προεδρίας του, με τις κυβερνήσεις της Δανίας και της Γροιλανδίας να δηλώνουν ότι η Γροιλανδία δεν πωλείται. Μετά από συνεχείς κλιμακώσεις κατά τη διάρκεια του 2025 και του 2026, οι ενέργειες των ΗΠΑ έχουν περιγραφεί από ακαδημαϊκούς και σχολιαστές ως μια μορφή υβριδικού πολέμου, και το 2026 οδήγησαν σε εμπορικό πόλεμο ΗΠΑ-ΕΕ . Έχει χαρακτηριστεί ως η μεγαλύτερη διατλαντική κρίση εδώ και γενιές.

Από την  επανεκλογή του το 2024, ο Τραμπ έχει απειλήσει αρκετές φορές να εισβάλει στη Γροιλανδία και προωθήσει ψευδούς  ισχυρισμούς σχετικά με την ιστορία του νησιού και τη σύγχρονη ασφάλεια. Έχει εκφράσει περιφρόνηση για το Διεθνές Δίκαιο και εξέφρασε την προθυμία να επιλέξει την κατάληψη της Γροιλανδίας σε σχέση με τη διατήρηση του ΝΑΤΟ, συνδέοντας τη στάση του με το γεγονός ότι δεν του έχει απονεμηθεί το Βραβείο Νόμπελ Ειρήνης. Η επίσημη αξιολόγηση απειλών, που δημοσιεύθηκε από την Δανική Υπηρεσία Πληροφοριών Άμυνας το 2025, για πρώτη φορά στην ιστορία της ανέφερε τις Ηνωμένες Πολιτείες ως απειλή για την εθνική ασφάλεια, μαζί με τη Ρωσία και την Κίνα. Η δανική υπηρεσία πληροφοριών έχει προειδοποιήσει ότι η Γροιλανδία στοχεύεται σε "ποικίλες εκστρατείες επιρροής" από ξένους που είναι ευθυγραμμισμένοι με τον Τραμπ. Η κυβέρνηση ζήτησε από τους πολίτες να προετοιμαστούν για μια πιθανή επίθεση στη Γροιλανδία από τις ΗΠΑ.

Οι πρωθυπουργοί της Γροιλανδίας και της Δανίας απέρριψαν κάθε προοπτική της αμερικανικής κατάληψης. Η δανική κυβέρνηση επιβεβαίωσε ότι οποιαδήποτε στρατεύματα στη Γροιλανδία θα υπερασπίζονταν το δανικό έδαφος σε περίπτωση επίθεσης, και το Υπουργείο Άμυνας είπε ότι τα δανικά στρατεύματα θα ανταποκρίνονταν αμέσως σε μια εισβολή στη Γροιλανδία. Ο Ράσμους Τζαρλόφ, πρόεδρος της Επιτροπής Άμυνας, δήλωσε ότι η Δανία θα υπερασπιστεί το έδαφός της και θα επικαλεστεί το Άρθρο 5 του ΝΑΤΟ εάν επιτεθούν οι ΗΠΑ. Ο Επίτροπος Άμυνας της ΕΕ Άντριους Κουμπίλιους είπε ότι μια εισβολή των ΗΠΑ στη Γροιλανδία θα ήταν το τέλος του ΝΑΤΟ και ότι τα Μέλη της Ευρωπαϊκής Ένωσης θα ήταν υποχρεωμένα να παράσχουν βοήθεια στην Δανία. Η Δανία και οκτώ σύμμαχοι του ΝΑΤΟ έχουν αναπτύξει στρατιωτικές ενισχύσεις στη Γροιλανδία ως μέρος της Επιχείρησης Αρκτική Αντοχή για την υπεράσπιση του εδάφους. Φτάνοντας με εκατοντάδες στρατιώτες εκπαιδευμένοι στον Αρκτικό πόλεμο, ο στρατηγός Πίτερ Μπόισεν είπε ότι είναι έτοιμος να υπερασπιστεί τη Γροιλανδία. Σε απάντηση, ο Τραμπ απείλησε με εμπορικό πόλεμο κατά της Ευρωπαϊκής Ένωσης. Ως αποτέλεσμα, οι ηγέτες της ΕΕ πάγωσαν την έγκρισή τους για την προτεινόμενη εμπορική συμφωνία ΕΕ-ΗΠΑ,  και επίσης συζήτησαν τη χρήση του μέσου καταναναγκασμού για να στοχεύσουν τις ΗΠΑ.

Μεγάλες διαδηλώσεις κατά των ΗΠΑ έγιναν το 2025 στη Γροιλανδία,- και μια σειρά διαδηλώσεων πραγματοποιήθηκαν τόσο στη Γροιλανδία όσο και στη Δανία το 2026. "Η Γροιλανδία δεν είναι προς πώληση" και "Κάντε την Αμερική να φύγει" έγιναν μεγάλα σύνθηματα στις διαδηλώσεις κατά του Τραμπ. Τον Ιανουάριο του 2026, μια δημοσκόπηση του YouGov διαπίστωσε ότι μόλις το 8% των Αμερικανών υποστηρίζει την απειλή εισβολής του Τραμπ στη Γροιλανδία, με το 73% να αντιτίθεται, και μια αντιπροσωπεία Αμερικανών βουλευτών από τα δύο μεγάλα πολιτικά κόμματα ταξίδεψε στην Κοπεγχάγη για να υποστηρίξει τις σχέσεις Δανίας-ΗΠΑ.

 Παραπομπές  

Κατηγορία:Σχέσεις Ηνωμένων Πολιτειών-Ευρώπης